แอสเซทพลัสชูกระจายลงทุนลดผันผวน-ศก.โลกเปราะบาง
แอสเซท พลัส เปิดตัวกองทุน ASPMAST กระจายลงทุนสินทรัพย์ 4 ประเภท ลดความผันผวน เศรษฐกิจไม่นิ่ง หวังผลตอบแทนสม่ำเสมอนางลดาวรรณ เจริญรัชต์ภาคย์ กรรมการผู้จัดการ บริษัทหลักทรัพย์จัดการกองทุน (บลจ.) แอสเซท พลัส เปิดเผยว่า บริษัทเสนอขายกองทุนเปิดแอสเซทพลัส มัลติแอสเซท สแทรทิจี (ASPMAST) ซึ่งเป็นกองทุนต่างประเทศ เน้นลงทุนในกองทุน Torrus Fund Merrill Lynch MultiAsset Strategy Fund (กองทุนหลัก) ซึ่งเป็นกองทุนรวมดัชนีที่กระจายลงทุนผ่านดัชนี 4 ประเภท ซึ่งลงทุนในตราสารหนี้ หุ้นทั่วโลก สินค้าโภคภัณฑ์ และอัตราแลกเปลี่ยน เพื่อให้ได้ผลตอบแทนใกล้เคียงกับดัชนี Merrill Lynch Multi Asset Strategy Index 6% Target Volatility (MAST 6% VOL)
18 ก.ย. 2555

แอสเซท พลัส เปิดตัวกองทุน ASPMAST กระจายลงทุนสินทรัพย์ 4 ประเภท ลดความผันผวน เศรษฐกิจไม่นิ่ง หวังผลตอบแทนสม่ำเสมอนางลดาวรรณ เจริญรัชต์ภาคย์ กรรมการผู้จัดการ บริษัทหลักทรัพย์จัดการกองทุน (บลจ.) แอสเซท พลัส เปิดเผยว่า บริษัทเสนอขายกองทุนเปิดแอสเซทพลัส มัลติแอสเซท สแทรทิจี (ASPMAST) ซึ่งเป็นกองทุนต่างประเทศ เน้นลงทุนในกองทุน Torrus Fund Merrill Lynch MultiAsset Strategy Fund (กองทุนหลัก) ซึ่งเป็นกองทุนรวมดัชนีที่กระจายลงทุนผ่านดัชนี 4 ประเภท ซึ่งลงทุนในตราสารหนี้ หุ้นทั่วโลก สินค้าโภคภัณฑ์ และอัตราแลกเปลี่ยน เพื่อให้ได้ผลตอบแทนใกล้เคียงกับดัชนี Merrill Lynch Multi Asset Strategy Index 6% Target Volatility (MAST 6% VOL)
“ปัจจุบันการฟื้นตัวของเศรษฐกิจโลกยังเปราะบาง และทิศทางการลงทุนในตลาดหลักๆ ของโลกยังผันผวน การเลือกลงทุนในสินทรัพย์บางประเภทอาจได้รับผลกระทบจากความผันผวนของเศรษฐกิจ และทำให้ผู้ลงทุนมีความเสี่ยงจากการลงทุนค่อนข้างสูง แต่กองทุนหลักจะสกุลเงินสภาพคล่องสูง 10 สกุลเงินของกลุ่มประเทศ G10 มุ่งสร้างผลตอบแทนเป็นบวกอย่างสม่ำเสมอและช่วยลดความผันผวนและความเสี่ยงของพอร์ตการลงทุน” นางลดาวรรณ กล่าว
กองทุนหลักเน้นลงทุนเพื่อให้ผลตอบแทนใกล้เคียงกับดัชนี Merrill Lynch Multi Asset Strategy Index 6% Target Volatility (MAST 6% VOL) ที่กระจายลงทุนผ่าน 4 ดัชนี ได้แก่ Merrill Lynch 10year U.S. Treasury Futures (Total Return) ซึ่งเป็นตัวแทนของตราสารหนี้ที่ออกโดยรัฐบาลสหรัฐอายุ 10 ปี ดัชนี MSCI World (Net Total Return) เป็นตัวแทนของตราสารทุนจากประเทศพัฒนาแล้วทั่วโลกจำนวน 24 ประเทศ ดัชนี Merrill Lynch extra Commodity (Total Return) เป็นตัวแทนของสินค้าโภคภัณฑ์ โดยกระจายการลงทุนในสินค้าโภคภัณฑ์จำนวน 18 ชนิด และดัชนี Merrill Lynch Foreign Exchange Arbitrage (Total Return) เป็นตัวแทนของเงินตราต่างประเทศที่มีสภาพคล่องในการซื้อขายสูงที่สุด 10 สกุลเงิน โดยใช้กลยุทธ์ Carry Trade นอกจากนี้ กองทุนจะปรับสัดส่วนการลงทุนในดัชนีอย่างเป็นระบบ เพื่อควบคุมความผันผวนของกองทุนให้ใกล้เคียง 6% โดยใช้วิธี Modern Portfolio Theory (MPT) ทั้งนี้ กองทุนใช้วิธีการ Total return SWAP เพื่อให้ผลตอบแทนของกองทุนใกล้เคียงกับดัชนี MAST 6% VOLสำหรับผลตอบแทนของดัชนี MAST 6% VOL ซึ่งเป็นดัชนีอ้างอิงของกองทุนหลัก ผลตอบแทนดีต่อเนื่องสม่ำเสมอ แม้ในช่วงวิกฤตเศรษฐกิจ โดยตั้งแต่จัดตั้ง ณ วันที่ 5 ส.ค. 2551-1 ส.ค. 2555 ผลตอบแทน 35% เทียบกับดัชนี MSCI World ซึ่งเป็นตัวแทนหุ้นทั่วโลก ติดลบ 8% และดัชนี S&amp;P GSCI ซึ่งเป็นตัวแทนสินค้าโภคภัณฑ์ ติดลบ 12% และยังไม่ฟื้นตัวจากวิกฤตทางการเงิน “กองทุนนี้เหมาะกับคนที่ลงทุนได้ในระยะกลางถึงระยะยาว 13 ปี โดยกองทุนแบ่งเป็น 2 ประเภท ได้แก่ ประเภทไม่จ่ายเงินปันผล ซึ่งเหมาะกับบุคคลธรรมดา เนื่องจากจะได้รับผลตอบแทนในรูปของส่วนต่างจากราคาหน่วยลงทุนที่เพิ่มขึ้น ซึ่งไม่ต้องเสียภาษีเงินได้บุคคลธรรมดา ส่วนประเภทจ่ายปันผล เหมาะกับลูกค้าสถาบัน เนื่องจากได้สิทธิประโยชน์ทางภาษีจากเงินปันผล” นางลดาวรรณ กล่าว